Diari Oficial de la Generalitat Valenciana


Sumari del DOGV 4719, del 25-03-2004 (2004/2273)

Notificació al president de l'entitat esportiva Akab Kite Club.
---------------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2273


Organisme emissor
:   Conselleria de Cultura, Educació i Esport

Tipus de document
:   Anunci

Notificació al president de l'entitat esportiva Akab Kite Club. [2004/M2273]
  
Intentada infructuosament la notificació a l'Akab Kite Club, a través del servici de Correus, en l'últim domicili conegut a la plaça de Gestalgar, 3 baixos, de València, atenent el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci es procedix a notificar a esta entitat la resolució dictada per la Secretaria Autonòmica d'Esport en data 5 de desembre de 2003, el text íntegre de la qual és el següent:
  
«Resolució de 5 de desembre de 2003, del cap del Servici de Promoció Esportiva, per la qual se suspén temporalment la inscripció en el Registre d'Entitats Esportives de la Comunitat Valenciana de l'entitat denominada Akab Kite Club.
  
En escrit de data 30 de setembre de 2003, amb registre d'entrada en la Secretaria Autonòmica d'Esport de 7 de setembre de 2003 i número 4.487, la Federació de Vela de la Comunitat Valenciana comunica a la Secretaria Autonòmica d'Esport que l'Akab Kite Club ha causat baixa en eixa federació.
  
Segons establix la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, les entitats esportives inscrites en el Registre d'Entitats Esportives de la Comunitat Valenciana ?hauran d'acreditar, per a conservar el caràcter d'entitats registrades i reconegudes als efectes esportius, el compliment dels requisits inherents a la seua tipologia, en la manera i terminis que s'establisquen?. Un d'eixos requisits, per definició, segons establix l'article 41 de la Llei 4/1993, és ?el foment, la pràctica o la participació en una o diverses modalitats esportives en l'àmbit federat?.
  
En escrit de data 15 d'octubre de 2003, amb registre d'eixida número 3.065, la Secretaria Autonòmica d'Esport, a través del Servici de Promoció Esportiva, comunicava a l'interessat que, si en un termini no superior a 15 dies, no acreditava la seua adscripció federativa, per mitjà de certificat expedit per la federació, quedaria en suspens la seua inscripció en el Registre d'Entitats Esportives de la Comunitat Valenciana i, per tant, el seu reconeixement als efectes esportius.
  
Per tot això, transcorreguts més de 15 dies des de la recepció de la notificació mencionada sense haver rebut cap contestació a l'escrit mencionat; en virtut del que disposa l'article 84 de la Llei 30/1992, modificada per la Llei 4/1999, de Règim Jurídic de les Administracions Públiques i del Procediment Administratiu Comú, i atenent el que disposa la Llei 4/1993, de la Generalitat Valenciana, de 20 de desembre, de l'Esport a la Comunitat Valenciana; en l'exercici de les funcions que l'article 74 de la Llei 5/1983, de 30 de desembre, del Govern Valencià, modificat per la Llei 1/2002, de 26 de febrer, atribuïx als secretaris autonòmics, en virtut del que disposa l'article 20 del Decret 115/2003, d'11 de juliol, del Consell de la Generalitat Valenciana (DOGV núm. 4.543, de 14 de juliol) pel qual s'aprova el Reglament Orgànic i Funcional de la Conselleria de Cultura, Educació i Esport, i en ús de la delegació de competències, atorgada per la resolució de 22 de setembre de 2003, del secretari autonòmic d'Esport (DOGV núm. 4.609, de 16 d'octubre), resolc:
  
Suspendre temporalment la inscripció en el registre d'entitats esportives de la Comunitat Valenciana de l'Akab Kite Club, inscrit amb el número 5.805 de la Secció Primera, fins que no acredite fefaentment la seua adscripció a una federació esportiva de la Comunitat Valenciana.
  
Contra la present resolució, que no posa fi a la via administrativa, es podrà interposar pels interessats recurs d'alçada davant del conseller de Cultura, Educació i Esport en el termini d'un mes a comptar des de l'endemà de la recepció de la present notificació».